**OPIS POSLOVA I PODACI O PLAĆI ZA OGLAS ZA PRIJAM U DRŽAVNU SLUŽBU NA ODREĐENO VRIJEME**

**8. UPRAVA ZA STRUČNU PODRŠKU RAZVOJU POLJOPRIVREDE I RIBARSTVA**

**8.2. Sektor za savjetovanje i podršku razvoja poslovanja mladih poljoprivrednika i ribara**

**8.2.3. Služba za podršku u korištenju mjera ribarstvene politike – Područna jedinica Zadar**

**Ispostava Ston (samostalni izvršitelji)**

**stručni savjetnik redni broj 357. – 1 izvršitelj**

**Opis poslova:**

* obavlja složene savjetodavne poslove, sukladno svojoj specijalnosti;
* surađuje u planiranju i izvođenju aktivnosti s voditeljem Službe;
* daje stručne savjete, instrukcije i vodi praktična predočenja iz područja korištenja mjera ribarstvene politike;
* provodi poslove provedbe nacionalnih i EU programa i mjera ruralnog razvoja, sudjeluje u pripremi i provedbi programa obrazovanja i osposobljavanja;
* vodi stručne edukacije poljoprivrednika;
* obavlja druge poslove po nalogu nadređenih.

**10. UPRAVA ŠUMARSTVA, LOVSTVA I DRVNE INDUSTRIJE**

**10.4. Sektor za šume privatnih šumoposjednika**

**10.4.1. Služba za unaprjeđenje šuma privatnih šumoposjednika**

**10.4.1.2. Odjel za unaprjeđenje šuma – Područna jedinica Delnice**

**Ispostava Pula (samostalni izvršitelj)**

**viši stručni savjetnik redni broj 650. – 1 izvršitelj**

**Opis poslova:**

* obavlja najsloženije savjetodavne poslove koji zahtijevaju posebnu samostalnost, stručnost i odgovornost u radu;
* sudjeluje u organiziranju stručnih edukacija privatnih šumoposjednika;
* potiče osnivanje udruga privatnih šumoposjednika i obavlja savjetovanje privatnih šumoposjednika;
* predlaže programe stručne edukacije za savjetnike i privatne šumoposjednike te samostalno vodi stručne edukacije savjetnika i privatnih šumoposjednika;
* predlaže i sudjeluje u izradi projekata i programa za privatne šumoposjednike;
* neposredno obavlja pregled po situaciji i kolaudaciju radova koje su izvršili privatni šumoposjednici ili licencirani izvođači;
* sudjeluje u rangiranju šumskih i protupožarnih prometnica u šumama privatnih šumoposjednika;
* prima zahtjeve privatnih šumoposjednika za radove gospodarenja šumama;
* vodi propisane evidencije za šume privatnih šumoposjednika;
* prati provedbu programa gospodarenja privatnih šumoposjednika;
* evidentira izvršenja u programima gospodarenja malih i srednjih privatnih šumoposjednika sa svog područja;
* sudjeluje u izradi operativnog godišnjeg plana za šume privatnih šumoposjednika;
* sudjeluje u izdavanju posebnih uvjeta u postupku izdavanja lokacijske dozvole;
* organizira, provodi i sudjeluje u međunarodnim i domaćim znanstvenim i stručnim projektima,
* daje stručne savjete, instrukcije i praktična predočenja te promiče znanja iz područja šumarstva za privatne šumoposjednike,
* obavlja motrenja te izvješćuje mjerodavne institucije o pojavi štetnih organizama u šumama malih i srednjih privatnih šumoposjednika radi pravodobnog upozoravanja o primjeni zaštite;
* prikuplja podatke o šumskim požarima;
* vodi upravni postupak i donosi rješenje u 1. stupnju o upravnoj stvari iz djelokruga Sektora (doznaka bez programa);
* izrađuje elaborat za radove gospodarenja šumama te izdaje popratnicu za božićna drvca;
* preuzima dokumentaciju potrebnu šumoposjedniku za upis u upisnik šumoposjednika;
* obavlja druge poslove po nalogu nadređenih.

**12. UPRAVA RIBARSTVA**

**12.1. Sektor za upravljanje resursima, flotom i ribolovom**

**12.1.2. Služba za ribolov – Područna jedinica Šibenik**

**12.1.2.1. Odjel za morski ribolov - Ispostava Split**

**Samostalni izvršitelj u Puli**

**stručni suradnik redni broj 753. – 1 izvršitelj**

**Opis poslova:**

* sudjeluje u praćenju i analiziranju stanja u morskom ribarstvu na svom području djelovanja;
* provodi upravne postupke i službene registre u poslovima izdavanja povlastica za ribolov na moru, odobrenja za pojedine oblike ribolova, ovlaštenja za ribolovni turizam, rješenja za ribolov u znanstvene i znanstveno-nastavne svrhe te ribolov za potrebe akvarija i ribolova nedoraslih morskih organizama u svrhu daljnjeg uzgoja;
* sudjeluje u provođenju poslova vezanih za provjeru stručne osposobljenosti za ribolov;
* obavlja i druge stručne i upravne poslove sukladno posebnim propisima;
* obavlja druge poslove po nalogu nadređenih.

**12.2. Sektor za upravljanje EU fondovima u ribarstvu**

**12.2.1. Služba za programiranje i koordinaciju EU fondova i prikupljanje podataka u ribarstvu**

**12.2.1.1. Odjel za programiranje i koordinaciju EU fondova u ribarstvu**

**viši stručni savjetnik redni broj 765. – 1 izvršitelj**

**Opis poslova:**

* sudjeluje u izradi strateških i programskih okvira za provedbu EU fondova u ribarstvu;
* izrađuje podzakonske propise za provedbu mjera unutar Operativnoga programa za pomorstvo i ribarstvo i državnih potpora u ribarstvu te pripadajuće Vodiče za korisnike;
* prati realizaciju operativnih programa ribarstva te mjeri postignute učinke;
* sudjeluje u pripremi i vođenju procesa evaluacije te postupanju po evaluacijskim izvješćima; sudjeluje u izradi propisanih izvješća provedbe operativnih programa ribarstva;
* sudjeluje u izradi razvojnih dokumenata vezanih uz mjeru tehničke pomoći i u pripremi godišnjih akcijskih planova provedbe tehničke pomoći; prati realizaciju tehničke pomoći;
* sudjeluje u izradi strategije informiranja; izrađuje mjere potpore za provedbu lokalnih strategija razvoja i lokalnih inicijativa;
* pruža tehničku potporu Odboru za praćenje provedbe operativnih programa ribarstva; sudjeluje u svim procesima uspostave, odabira, akreditacije i praćenja rada lokalnih akcijskih grupa u ribarstvu te pruža tehničku potporu radu Evaluacijskog odbora za odabir lokalnih akcijskih grupa u ribarstvu;
* sudjeluje u svim fazama izrade Sustava upravljanja i kontrole Operativnoga programa u ribarstvu, kao i u izradi procedura i priručnika procedura za provedbu operativnih programa ribarstva;
* izrađuje potrebne materijale za potrebe i tijekom postupka procjene i pripreme shema državne potpore u ribarstvu za notifikaciju Europskoj komisiji;
* obavlja druge poslove po nalogu nadređenih.

**12.2.1.2. Odjel za program prikupljanja podataka u ribarstvu**

**viši stručni savjetnik redni broj 769. – 1 izvršitelj**

**Opis poslova:**

* sudjeluje i izrađuje u programu prikupljanja podataka sukladno zakonodavstvu EU;
* prikuplja ekonomske podatke i transverzalne varijable u dijelu programa prikupljanja podataka;
* sudjeluje u izradi plana prikupljanja bioloških podataka i financijskih tablica vezano uz provedbu plana prikupljanja podataka; izrađuje i dostavlja Europskoj komisiji godišnje planove prikupljanja podataka;
* surađuje s znanstvenim i stručnim institucijama koje sudjeluje u provedbi prikupljanja podataka; provodi kontrolu troškova prikupljanja podataka;
* komunicira s Europskom komisijom u poslovima izrade programa prikupljanja podataka te dostavlja prikupljene podatke Europskoj komisiji;
* sudjeluje u izradi i održavanju sustava za izradu metiera i baze za ekonomsko i biološko prikupljanje podataka te modula za prikupljanje podataka u ribarstvu;
* obavlja druge poslove po nalogu nadređenih.

**13. UPRAVA ZA STOČARSTVO I KVALITETU HRANE**

**13.1. Sektor za stočarsku proizvodnju**

**13.1.2. Služba za svinjogojstvo, peradarstvo i pčelarstvo**

**13.1.2.1. Odjel za svinjogojsku proizvodnju i tržište**

**viši stručni savjetnik redni broj 873. – 1 izvršitelj**

**Opis poslova:**

* provodi poslove u području uzgoja svinja, prati i analizira stanje u provedbi uzgojno selekcijskog rada te predlaže poduzimanje uzgojno selekcijskih mjera iz djelokruga rada Odjela, mjera genetske izgradnje i uvođenja novih metoda selekcije u uzgoju svinja;
* sudjeluje u izradi nacionalnih i europskih propisa i drugih općih akata iz djelokruga rada Odjela za čiju provedbu na nacionalnoj razini izrađuje i predlaže provedbene propise;
* izvješćuje tijela Europskih institucija i nacionalnih tijela temeljem propisa iz djelokruga rada Odjela;
* obavlja poslove programiranja mjera uređenja tržišta svinjogojskih proizvoda te primjenu i korištenje financijskih sredstava Europskog fonda za garancije u poljoprivredi (EAGF) u sektorima iz djelokruga rada Odjela;
* izrađuje sektorske analize i podloge za potrebe programiranja i izrade Programa ruralnog razvoja (RDP) te po potrebi revizije RDP-a u dijelu sektora iz djelokruga rada Odjela;
* prati program očuvanja izvornih i zaštićenih pasmina svinja
* priprema i sudjeluje u izradi podzakonskih propisa kojim se uređuju mjere iz Programa ruralnog razvoja u djelokrugu rada Odjela;
* prati stanje u području svinjogojske proizvodnje s naglaskom na uzgoj i trgovinu uzgojno valjanim svinjama i njihovim genetskim materijalom;
* vodi propisane evidencije (upisnike, popise i sl.) prema posebnom propisu o uzgoju domaćih životinja s naglaskom na uzgoj svinja;
* sudjeluje u provedbi mjera uređenja tržišta poljoprivrednih proizvoda u sektoru svinjogojske proizvodnje;
* obavlja najsloženije poslove upravnog nadzora temeljem posebnog propisa o uzgoju domaćih životinja;
* rješava u najsloženijim upravnim stvarima;
* daje stručna mišljenja i inicijative za rješavanje pojedinih pitanja u granicama djelokruga rada Odjela;
* sudjeluje u praćenju provedbi međunarodnih projekata te surađuje sa stručnim i znanstvenim ustanovama iz područja poljoprivrede i stočarstva;
* sudjeluje u izradi dugoročnih i kratkoročnih planova iz područja uzgoja svinja;
* surađuje sa stručnim i znanstvenim ustanovama iz područja poljoprivrede i stočarstva;
* izrađuje informativne i stručne publikacije te provodi organizaciju stručnih skupova iz djelokruga rada Odjela;
* obavlja i druge poslove po nalogu nadređenih.

**Podaci o plaći radnih mjesta:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Koeficijenti složenosti poslova radnih mjesta utvrđeni su Uredbom o nazivima radnih mjesta i koeficijentima složenosti poslova u državnoj službi („Narodne novine“, broj 37/01, 38/01 - ispravak, 71/01, 89/01, 112/01, 7/02 - ispravak, 17/03, 197/03, 21/04, 25/04 - ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18 i 73/19).

**Ministarstvo poljoprivrede**